Anunţ important

În perioada **20-22.09.2021, se va organiza o sesiune specială de reexaminări** după cum urmează:

* Sesiunea de reexaminare din perioada **20-22.09.2021** se va desfășura **în regim on line sau mixt (on line și față în față) pentru studenții programelor de studii de licență și masterat**. **Opțiunea pentru sistemul mixt presupune faptul că titularul de disciplină va oferi studenților din grupa/anul respectiv, atât posibilitatea de a fi examinați on line, cât și pe aceea de a participa la examenul fizic,** organizat la sediul Universității în condiţii de siguranţă epidemiologică pentru prevenirea îmbolnăvirilor cu virusul SARS-CoV-2.
* În cadrul acestei sesiuni de restanțe se organizează reexaminări la **toate disciplinele** (aferente atât cele aferente **semestrului I,** cât și cele aferente **semestrului II**) și pentru **toți anii de studiu, conform structurilor anului universitar 2020-2021 aprobate de Senatul Universitar pentru celei trei Facultăți***:*
* În ceea ce privește plata taxei de reexaminare, aceasta se va realiza în regim**CU TAXĂ pentru toate examenele susținute**.
* În perioada **16.09-19.09.2021, ora 18**, studenții programelor de studii de licență și masterat care vor dori să participe la sesiunile de reexaminare on line/ mixt (față în față și on line), vor completa formularele Google Forms disponibile pe site-ul [www.upet.ro](http://www.upet.ro). Aceste formulare vor fi generate on line, fiind disponibile pe site-ul www.upet.ro, la rubrica Studenți → Informații utile și anunțuri. Chestionarul va cuprinde datele de contact corecte şi complete, disciplinele la care se dorește reexaminarea, seriile şi numerele aferente documentelor doveditoare ale plății taxei de reexaminare. După centralizarea cererilor de reexaminare, secretariatele facultăților vor transmite cadrelor didactice situația studenților care se vor prezenta la examenele restante de la disciplinele la care acestea sunt titulare, împreună cu datele de contact ale studenților respectivi.
* În ceea ce îi privește pe studenții care vor participa în regim fată în fată la sesiunea de reexaminare, **nu este necesară completarea prealabilă a unei cereri,** ci doar prezenta fizică a acestora la sala de examen, conform programării examenelor întocmită de secretariatul facultății la care studiază.
* **Plata taxelor de reexaminare se poate face online de pe site-ul universităţii prin modulul UMS Plăţi online/Alte plăţi**, sau fizic, la Casieria Universităţii din Petroșani.
* **Nu se pot susține măriri de nota în acesată sesiune de reexaminări**

**Nu se vor prezenta fizic la examene în Universitatea din Petroșani:**

a) cei confirmaţi cu infecţie cu SARS-CoV-2, aflaţi în perioada de izolare la domiciliu;

b) cei care sunt declaraţi contacţi direcţi cu o persoană infectată cu SARS-CoV-2 şi se află în carantină la domiciliu/carantină instituţionalizată;

c) cei care aşteaptă să fie testaţi sau au fost testaţi şi aşteaptă rezultatele sau locuiesc cu o persoană care a fost testată şi care aşteaptă rezultatele.

În aceste situaţii dacă starea de sănătate le permite, studenţii/cursanții/personalul didactic vor desfășura activitatea de examinare în sistem online sau vor fi scutiţi medical şi vor recupera ulterior.

**Universitatea din Petroșani are obligaţia să organizeze activitatea astfel încât să se prevină îmbolnăvirile cu virusul SARS-CoV-2, prin:**

a) asigurarea implementării activităţilor de prevenire a infecţiei cu SARS-CoV-2;

b) organizarea spaţiilor pentru asigurarea distanţării fizice;

c) organizarea accesului în instituţia de învăţământ de învățământ superior;

d) organizarea programului de examinare a studenților;

e) asigurarea măsurilor igienico-sanitare la nivel individual;

f) asigurarea măsurilor igienico-sanitare în universitate;

g) instruirea personalului, comunicarea permanentă de informaţii către student/cursanți privind măsurile de prevenire a infecţiei cu SARS-CoV-2;

h) asigurarea măsurilor specifice pentru student/cursanți, cadre didactice şi alte categorii de personal din Universitate aflat în grupele de vârstă cu risc şi/sau având afecţiuni cronice şi/sau dizabilităţi.